Aki-Matilda Høegh-Dam

Aki-Matilda Tilia Ditte Høegh-Dam (fødd 17. oktober 1996 í Hillerød) er grønlendskur politikari (Naleraq). Tíðliga hevur hon verið limur í grønlendska javnaðarflokkinum Siumut.

Saman við Aaja Chemnitz hevur Aki-Matilda umboðað Grønland á Fólkatingi síðan 2019. Hon fekk 3.467 persónligar atkvøður á fyrsta sinni. Tá hon varð afturvald í 2022, næstan tvífaldaði hon persónliga atkvøðutal sítt og fekk 6.655 atkvøður, sum svarar til ein triðing av øllum atkvøðunum á valinum. Í 2023 stillaði hon upp til formansvalið í Siumut, men tapti.

Tíðliga í februar mánaði í 2025 meldaði hon seg úr stjórnarflokkinum Siumut.
Seinni boðaði hon frá, at hon var farin úr flokkinum Siumut yvir í grønlendska loysingarflokkin Naleraq, sum hon fór at umboða í Fólkatinginum framyvir. Tann 10. februar 2025 hevði  hon meldað seg inn í flokkin Naleraq. Samstundis boðaði hon frá, at hon ætlaði sær at stilla upp fyri Naleraq á valinum til landstingið, 11. mars.

Á valinum til grønlendska landstingið (Inatsisartut) 11. mars 2025, fekk hon 2.954 persónligar atkvøður. Tað vóru meira enn dupult so nógvar atkvøður sum formaðurin í loysingarflokkinum Naleraq, Pele Broberg, fekk á valinum.
Frammanundan valinum hevði hon boðað frá, at hon fór at taka seg úr danska Fólkatinginum, um hon varð vald i ta grønlendska, Inatsisartut.

 Slóðir úteftir 
Aki-Matilda Høegh-Dam, ft.dk
Aki-Matilda Høegh-Dam melder sig ud af Siumut, knr.gl, 7. februar 2025
I dag kl. 12:21 - Dobbeltmandatet er en realitet for Aki-Matilda Høegh-Dam, dr.dk

 Keldur 

Bólkur:Grønlendskir politikarar
Bólkur:Kvinnur í politikki
Bólkur:Føðingar í 1996